एड्स पीड़ितों को मिलेगा सिटी बस का फ्री पास
धमतरी | जिला एड्स नियंत्रण समिति की बैठक सह कार्यशाला कलेक्टोरेट में हुई। इसमें राज्य शासन द्वारा एड्स पीड़ितों के लिए अंत्योदय राशन कार्ड, कौशल विकास, मनरेगा और सिटी बस में सफर के लिए फ्री पास जैसी योजनाएं जल्द शुरू करने की जानकारी दी गई। इस मौके पर एचआईवी एडस के निदान की जानकारी भी दी गई।
इस मौके पर राज्य एड्स नियंत्रण कार्यक्रम के समन्वयक अजय कुमार सिंह ने बताया कि कुछ वर्षों से एड्स के बारे में आमजनता में जागरूकता आने से संक्रमित मरीजों की संख्या में गिरावट आ रही है, फिर भी भारत में आनुपातिक तौर पर एड्स के काफी मरीज हैं। प्रदेश में 32 हजार लोग एड्स पीड़ित हैं। जिन्हें अलग-अलग आयु वर्गों में बांटा गया है। ज्यादातर संक्रमित लोग युवा वर्ग से हैं। इसलिए इसकी रोकथाम के लिए युवावर्ग पर सर्वाधिक फोकस करने की आवश्यकता है।
जिले में 198 लोग एड्स पीड़ित
जिला नोडल अधिकारी डाॅ. ठाकुर ने बताया कि वर्ष 2005 से अब तक किए गए कुल 27 हजार 672 सामान्य परीक्षण में 114 पुरूष और 84 महिलाओं के एचआईवी पाॅजीटिव होने की पुष्टि हुई है। इन्हें एआरटी की दवाएं दी जा रही हैं। एएनसी के 23 हजार परीक्षण में से 6 प्रकरण पाॅजीटिव पाए गए हैं।
hin_Deva hin_Deva hin_Deva hin_Deva hin_Deva